Ego Mahauldis, comitissa Nivernensis, notum facio universis presentes litteras inspecturis, quod charissimus dominus noster Theobaldus, rex Navarre, Campanie et Brive comes palatinus, post decessum comitis Nivernensis, quondam mariti nostri, nos recepit in feminam apud Altissiodor. civitatem nostram, super quo ipse nobis fecit gratiam et honorem, unde est quod volumus quod heredes nostri possint dicere, quin eidem faciant homagium ibi ubi debent facere. In cujus rei testimonium, sigillum nostrum litteris duxi presentibus apponendum. Datum, apud Altissiodorum, anno Domini Mº CCº XLº, die martis proxima ante festum Beati-Andræ apostoli.